— Мы праводзім даследаванні па ўстойлівасці сартоў да пераўвільгатнення і засухі. Затапляем расліны бульбы ў розныя фазы (бутанізацыі, цвіцення і перад выспяваннем). Асабліва бульба адчувальная да пераўвільгатнення ў фазу бутанізацыі. Калі вада стаіць на пасадках некалькі дзён, яны моцна пашкоджваюцца. Бывае, ураджай істотна губляецца ці наогул гіне. Па магчымасці трэба старацца адводзіць ваду. Рабіць пасадкі на больш высокіх месцах.